Μαρμελάδα βερίκοκο
Αυτή η κλασική συνταγή για μαρμελάδα βερίκοκο γίνεται με γλυκά, ώριμα, ζουμερά βερίκοκα. Είναι ο απόλυτος τρόπος διατήρησης αυτού του νόστιμου φρούτου.
2 κιλά βερίκοκα (καθαρό βάρος), 1 κιλό ζάχαρη, 1 κουτ. σούπας χυμός λεμονιού
Για να φτιάξουμε μαρμελάδα βερίκοκο αρχικά πλένουμε τα βερίκοκα, τα αφήνουμε να στεγνώσουν πάνω σε απορροφητικό χαρτί και βγάζουμε τα κουκούτσια τους.Βάζουμε τα βερίκοκα στο μπλέντερ και τα αλέθουμε μέχρι να γίνουν πουρές. Ρίχνουμε σε μια κατσαρόλα τον πουρέ και προσθέτουμε τη ζάχαρη. Τα αφήνουμε για περίπου 15 λεπτά.Τοποθετούμε την κατσαρόλα σε μέτρια φωτιά μέχρι να δέσει η μαρμελάδα μας (20-30 λεπτά).Είμαστε πάνω από τη φωτιά και ανακατεύουμε με ξύλινη κουτάλα. Μόλις δέσει, αποσύρουμε από τη φωτιά, ρίχνουμε τον χυμό λεμονιού και ανακατεύουμε. Αδειάζουμε τη μαρμελάδα βερίκοκο σε αποστειρωμένα βάζα.
Βερίκοκα,Φρούτα,Vegan,Νηστίσιμα,Χορτοφαγικά